אנו גאים להזמין אתכם לכינוס הנטורופתי השנתי 2010, שיתקיים ביום רביעי, 24 בנובמבר, במרכז הכינוסים UNO, מגדלי עזריאלי, תל-אביב. נושא הכינוס השנתי נבחר להיות "נטורופתיה ואונקולוגיה אינטגרטיבית", והוא מתוכנן להיות דוגמא של מקצועיות, עדכנות ואינטגרציה. המפגש יהיה גם יום הבחירות להנהלת האגודה הארצית העתידית.
יותר ויותר אנו נוכחים במורכבות המאתגרת של המקצוע שלנו, במקצועיות הנדרשת מאיתנו, בזהירות והענווה המתבקשים מאיתנו - במיוחד בתחום הסרטן והאונקולוגיה האינטגרטיבית.
כמטפלים נטורופתים אינטגרטיביים חלה עלינו החובה להיות מעבר לפרוטוקולים האמפיריים של העבר. עלינו להיות יעילים, מעודכנים ומדעיים עד כמה שרק אפשר. עלינו להיות מעורים בפרוטוקולים ובהתפתחויות שבאונקולוגיה המודרנית. אנו מחויבים לזהירות מגרימת נזק [ממצאים על אינטראקציות אפשריות בין תוספים או צמחים וטיפולים אונקולוגיים], ולהתייחס לאדם כמכלול [האתגרים של רפואת גוף-נפש בפסיכו-אונקולוגיה עכשווית].
שריינו לכם ביומן את יום רביעי, 24 בנובמבר, 2010 והירשמו לכינוס!!! זהו הזמן להיפגש כחברים באגודה הנטורופתית הישראלית! זמן להיזכר במורכבות ובעוצמה של המקצוע שלנו! הזדמנות להקשיב, ללמוד ולהתעדכן מהבכירים בתחום! זמן לבחור את מובילי דרכנו! הזדמנות להיות ביחד אחרת!
מה מתוכנן לנו?
בנוסף לרעיונות ולעדכונים מארץ ומחו"ל, זוהי גם הזדמנות למפגש של כולנו כקהילה... הזדמנות להיזכר בחזון שלנו, ולבחור חברי הנהלה ויו"ר שיסייעו לנו ולאגודה להוביל את ההתפתחות לשלוש השנים הבאות... כי לפעמים, מרוב התעסקות בצד המקצועי, אנחנו "נחלשים" בלזכור את החשיבות של הכוח הקולקטיבי שלנו.
במסגרת הרצאה זו נסקור את ההתפתחויות ברפואה המשלימה במרכזי הסרטן החשובים בארה"ב ואת כווני ההתקדמות באונקולוגיה האינטגרטיבית. נקיף את המידע הקיים היום לגבי תזונה ושינויים אחרים באורח חיים ומשמעותם לשרידות ממחלת הסרטן, ונדון בכוונים היישומיים של חלק מאמצעים אלה במרכזים אקדמיים. כמו כן נדון בממצאי מחקרים עכשוויים שבוצעו במרכז MD Anderson לסרטן בטקסס, בנושא חולי סרטן יוצאי דופן ובהקשר של טיפול הומיאופתי בסרטן.
סרטן הערמונית, הסרטן הגברי הנפוץ ביותר, מהווה כנראה "הזדמנות" לטיפול אינטגרטיבי במיטבו. נתעדכן על מודלים שונים של התערבויות אינטגרטיביות עם חולי סרטן ערמונית, נכיר את המחקרים עצמם, נברר מה משותף לסוגי ההתערבות השונים, ונברר מה הם מלמדים אותנו בבניית מודל התערבותי בסרטן הערמונית. נסכם ממצאים מחקריים מהשנים האחרונות שעוסקים בתוספי תזונה שהוכחו כבעלי יכולת להשפיע על מניעת סרטן הערמונית ו/או להשפיע על מהלך המחלה. נחקור אמצעים וכלים טיפוליים מבוססים מחקר, בהם נוכל להיעזר בעבודה עם חולי סרטן ערמונית.
כמודל טיפולי נוגד סרטן, תזונה פונקציונאלית ייעודית מורכבת משני חלקים עיקריים: הימנעות או הפחתת מזונות מעודדי סרטן ולעומת זאת, צריכת מזונות נוגדי סרטן. בהרצאה זו נציג את פירמידת המזון הפונקציונאלית, לרבות חידושים בהרכב ובמבנה פירמידת המזון. נבחן רכיבי וקבוצות מזון פונקציונאלי נוגדי סרטן ומנגנוני פעולה שלהם, ונחבר בין עקרונות התזונה הנטורופתית-פונקציונאלית עם ממצאים מחקריים הנוגעים למזונות מעודדי סרטן ונוגדי סרטן. בנוסף לכך, נזכיר מזונות בעלי פוטנציאל נוגד סרטן שמקורם בתרבויות מסורתיות.
שפע של מחקרים, פרסומים מדעיים ומאמרים מתפרסמים מדי שבוע בנושא של תוספי מזון וצמחי מרפא, בדגש על יעילותם או חוסר יעילותם בטיפול האונקולוגי. ההרצאה תתמקד בעקרונות השימוש בתוספים וצמחים במהלך הטיפול בחולה האונקולוגי. נדגיש התייחסות למחקרים עדכניים בנושא, וניתן מענה לסוגיות מרכזיות כגון: עקרונות מנחים בתכנון הפרוטוקול הטיפולי, התאמת הטיפול לאדם ולשלבי המחלה השונים, סדרי עדיפות קליניים, עוצמת המינון, משך טיפול ועוד.
רפואת גוף-נפש מתמקדת באינטראקציות שבין המוח, מערכת העצבים ומערכת החיסון כמו גם בקשרי הגומלין שבין התערבויות נפשיות ותהליכי החלמה. בהרצאה נסקור כיצד הפכו התערבויות גוף-נפש לחלק כה אינטגראלי בתהליכי טיפול אונקולוגי, נציג מחקרי מפתח מייצגים בתחום, ונחקור את המודלים הקליניים העדכניים מזווית הרפואה האינטגרטיבית המודרנית. נצליב את הנרטיבים העיקריים של התערבויות גוף-נפש וסרטן עם עקרונות הנטורופתיה המסורתית, ונעסוק במאפיינים, ביתרונות, באתגרים ובמשמעויות של מודל טיפולי זה.
פרופסור חבר באוניברסיטת טקסס בארה"ב, ומייסד היחידה לרפואה משלימה וסרטן במרכז מ.ד. אנדרסון, ביוסטון טקסס, שנחשב למרכז מהמתקדמים בעולם בחקר הסרטן ובטיפול בו. משמש כיו"ר הוועדה לפעילות קלינית של החברה לאונקולוגיה אינטגרטיבית בארה"ב. בעל תואר מומחה ברפואת משפחה בארץ ובארה"ב, וממקימי החברה לרפואה משלימה של ההסתדרות הרפואית בישראל. הוא בעל ניסיון של למעלה מ-30 שנה בשילוב הרפואה המשלימה ברפואה המקובלת, ומאחוריו למעלה מ-50 פרסומים מדעיים בנושא.
רופא ונטורופת, בוגר (בהצטיינות) בית ספר לרפואה שליד הטכניון בחיפה ובעל תואר ברפואה נטורופתית מאוניברסיטת בסטיר, וושינגטון ארה"ב. במשך שנים היה ראש מגמת הנטורופתיה בבית ספר לרפואה משלימה במכללה למנהל ורופא נטורופת בשיר"מ – שירותי רפואה משולבת במרכז הרפואי אסף הרופא. מומחה בתזונה קלינית ובהנחיית קבוצות למבריאי לב ולחולי סרטן. מרצה פעיל ומבוקש בחוגים ציבוריים ומקצועיים, בעיקר בנושאים הקשורים לתזונה ולכוחות החלמה וריפוי.
יו"ר האגודה הישראלית לנטורופתיה ולתזונה טבעית. נטורופת, מומחה בתזונה פונקציונאלית ובצמחי מרפא, מייסד ומנהל המרכז הישראלי לתזונה פונקציונאלית ונטורופתיה. מפתח 'פירמידת המזון הפונקציונאלית' ותוכנית הבריאות 'דיאטת שעורה' למניעה וטיפול בסוכרת ובסינדרום המטבולי. העורך המדעי של 'קול הנטורופתיה' – כתב העת המקצועי של האגודה הישראלית לנטורופתיה ולתזונה טבעית. מטפל, מרצה ומנחה קליני בתחומים של רפואה נטורופתית ורפואת צמחים, ועוסק במחקר אתנו-קולינרי בתרבויות מסורתיות.
ד"ר ברפואה נטורופתית, בוגר הקולג' האמריקאי הלאומי לרפואה טבעית ולשעבר חבר פקולטה ומנחה קליני באוניברסיטת בסטיר. ממייסדי האגודה הישראלית לנטורופתיה, ולשעבר יו"ר האגודה. ראש תחום גוף-נפש ומטפל ביחידה לרפואה אינטגרטיבית, מרכז רפואי רבין. מייסד המרכז הישראלי לרפואת גוף-נפש. בעל ניסיון של כ-25 שנה בחקר קשרי הגומלין בין הנפש לגוף עפ"י מסורות מערביות ומזרחיות. מומחה ברפואה משלימה ובטיפול תומך לחולי סרטן, ולשעבר חבר בוועד המנהל של האגודה הישראלית לפסיכו-אונקולוגיה ובמועצות מייעצות של האגודה למלחמה בסרטן.
הכנס יתקיים ביום רביעי ה- 16/6/10 ב"נאות אפעל" מרכז כנסים ואירוח, רח' היסמין 1 רמת אפעל.
במקום תתקיים גם תערוכה של חברות מזון, תוספי תזונה וצמחי מרפא.
השפעת חומצות שומן חיוניות בתזונה על תופעות נוירו-פסיכיאטריות.
האם יש אלטרנטיבה לריטלין?
הרצאת חסות מאת חברת "נטע רוקחות"
הכנס יתקיים ביום שלישי ה- 24/11/09 בסמינר אפעל, רח' היסמין 1 רמת אפעל.
הכנס התקיים : ביום רביעי 22.4.09, בהיכל שלמה, רחוב ז'בוטינסקי 110 פתח-תקווה.
08:30-09:30 התכנסות, וביקור בתערוכה.
דר' מרדכי פרישטוק, אוניברסיטת בר-אילן, מנהל יחידה אקדמית "באור ממעמקים".
10:15-10:35 טיפול בעזרת פרחי באך-הצגת מקרה: הנטורופתית מלכה צדיק N.D.
10:35-10:55 טיפול בעזרת צמחי מרפא-הצגת מקרה: הנטורופתית ליליה גולובטי M.Sc.
11:45-12:15 הפסקה קצרה וביקור בתערוכה.
יובל כרמי, פסיכולוג קליני, מרצה להולודינמיקה, מנחה לקונסטלציה משפחתית.
13:00-13:30 שיטת EFT בהנחית איריס קעתבי נחמני , לשחרור טראומות חרדות והתמכרויות, באמצעות תיפוף באצבעות על קצות מרדיאנים והתמקדות בו-זמנית בהיבטים המודעים והלא מודעים של הבעיה.
14:00 ארוחת צהריים חמה וביקור בתערוכה.